stanford-oval/wikipedia huggingface dataset:
פטרסון (סרט)
עלילה

הסרט מציג שבוע אחד בחייו של פטרסון, נהג אוטובוס מהעיר פטרסון. כל יום מוצג באותה תבנית; פטרסון קם מוקדם בבוקר והולך לנהוג באוטובוס בו הוא מקשיב לשיחות הנוסעים וכותב שירה במהלך ההפסקות בתוך מחברת שאותה הוא לוקח איתו. כשהוא חוזר מהעבודה, הוא לוקח את מרווין, הכלב של אשתו, לטיול ועוצר בפאב השכונתי לשתות בירה שם הוא צופה בהתנהגויות של הנוכחים בפאב.
אשתו, לורה, אוהבת את שיריו ודוחקת בו זמן רב לפרסם אותם או לפחות לצלם עותקים. הוא מבטיח לה לעשות זאת אך כאשר מגיע סוף השבוע, חוזרים פטרסון ואשתו לאחר ערב בילוי ומגלים שמרווין קרע את המחברת לגזרים ובכך הרס את כל השירים שפטרסון כתב.
למחרת, יוצא פטרסון המדוכא לטיול רגלי ומתיישב במקום האהוב עליו, המפלים בעיירה. שם, איש יפני מסתורי מתיישב לידו ומתחיל בשיחה על שירה לאחר שפטרסון מבחין שהוא קורא ספר מאת המשורר האהוב עליו, ויליאם קרלוס ויליאמס שבעצמו כתב ספר שירה בשם "פטרסון". נראה שהאיש יודע שפטרסון הוא משורר למרות שזה מכחיש זאת. האיש נותן לפטרסון מתנה לפני שהוא עוזב, מחברת ריקה.
הסרט מסתיים כאשר פטרסון כותב שיר חדש במחברת שלו.
דמויות

פטרסון (אדם דרייבר)
לורה (גולשיפטה פרחאני)
אוורט (ויליאם ג'קסון הארפר)
מארי (צ'סטון הרמון)
דוק (בארי שאבקה הנלי)
דוני (ריזוואן מנג'י)
משורר יפני (מסטושי נגסה)
תלמידה (קארה הייווארד)
תלמיד (ג'ארד גילמן)
ראפר (מת'וד מן)
משוררת צעירה (סטרלינג ג'רינס)
הפקה

הסרט צולם במשך 30 ימים בסתיו 2015 בעיר פטרסון במדינת ניו ג'רזי בארצות הברית וכן במקומות שונים במדינת ניו יורק.
המשורר רון פדג'ט כתב את השירים שאותם כתבה דמותו של פטרסון. את השיר "מים נופלים", שאותו כתבה הילדה בסרט, כתב ג'ארמוש. הסרט מכיל ארבעה שירים קודמים של פדג'ט ושלושה שירים שנכתבו במיוחד עבור הסרט.
הערות שוליים

↑   אורי קליין, ג'ים ג'רמוש הוא גדול הבמאים העצמאיים, באתר הארץ, 13 באפריל 2017
↑   אורי קליין, אמנות הקולנוע חיה ובועטת. סיכום פסטיבל קאן, באתר הארץ, 26 במאי 2016
↑   טובה רוזן, פטרסון — האיש והעיר, הסרט והשיר, באתר הארץ, 8 במאי 2017
↑  ברוקס, בריאן (28 בדצמבר 2016). "'20th Century Women' & 'Paterson' Join Year-End Awards-Season Fray – Specialty Preview". Deadline.com. נבדק ב-13 בינואר 2018. {{cite web}}:  (עזרה)
↑  "Jim Jarmusch, Ron Padgett and the sublime poetry of 'Paterson'". נבדק ב-13 בינואר 2018. {{cite web}}:  (עזרה)
↑  "Poetry Stars in a Movie". נבדק ב-13 בינואר 2018. {{cite web}}:  (עזרה)
אדם דרייבר, גולדשיפטה פרחאני והבמאי, ג'ים ג'ארמוש, בפסטיבל הסרטים בקאן, 2016
ויאלה בליני (מילאנו)

מראה של פאלאצו רנטגן, ויאלה בליני 1, מילאנו, עיצוב גרפטון במילאנו
ויאלה בליני (Viale Bligny) הוא רחוב במרכז מילאנו, שבו שוכנת אוניברסיטת בוקוני.
זוהי הרחוב במילאנו עם הריכוז הגבוה ביותר של זרים אמידים, בזכות הקרבה ל-בית הספר למנהל עסקים SDA בוקוני ונוכחותם של מסעדות ייחודיות רבות.
ויאלה בליני הוא רחוב מסחרי במרכז מילאנו. הרחוב נחשב לרחוב יוקרתי במילאנו, עם מסעדות טרנדיות רבות.
בויאלה בליני יש למאוריציו קטלן סטודיו שבו יצר רבות מיצירותיו המפורסמות ביותר.
עשרים אמנים, ביניהם מאוריציו קטלן, פתחו את הסטודיו שלהם בדירות בקומת הקרקע של ויה בליני 42, הפונות לחצר הפנימית.
ארמונות ומעצבים

פאלאצו רימיני, תוכנן על ידי אלסנדרו רימיני וארנסטו בונטדיני, ויאלה בליני, 44, מילאנו (1929)
פאלאצו סונצ'יני, קומפלקס של בניינים שתוכנן על ידי יוג'ניו סונצ'יני, ויאלה בליני, מילאנו (1965/66)
פאלאצו ליברטי, ויאלה בליני 60, סגנון ליברטי
פאלאצו רנטגן, ויה אנלי 1, עוצב בסגנון אדריכלות רציונליסטית על ידי שלי מקנמרה ואיבון פארל (2008)
Teatro Principe (מילאנו), ויאלה בליניי 52
קולנוע

ברחוב ויאלה בליני צולמו סצנות רבות מהסרט הנאו-ריאליסטי "רוקו ואחיו" של לוקינו ויסקונטי, בכיכובם של אלן דלון וקלאודיה קרדינלה, כולל סצנת המכבסה וסצנת האיגרוף בתיאטרו פרינצ'יפה שבכתובת ויאלה בליני 52.
תחבורה

קו הרכבת התחתית של מילאנו: תחנת סנטה סופיה, חיבור ישיר לנמל התעופה לינאטה בתוך 10 דקות
קו הרכבת התחתית של מילאנו: תחנת קרוצ'ה
קו הרכבת התחתית של מילאנו: תחנת פורטה רומנה
תחנת טרם: קו 9
תחנת אוטובוס: קווים 59, 90, 91, 92
ראו גם

רובע בוקוני (איט') – אזור במילאנו.
הערות שוליים

↑  Il Giorno, אלן דלון, רוקו ואחיו: התערוכה במוזיאון נובצ'נטו במילאנו, באתר Il Giorno, ‏19 באוגוסט 2024
ילד הסוסים

| --- | --- |

 מידע כללי
 מאת:  רופרט אייזקסון
 שפת המקור:  אנגלית
 סוגה:  אוטוביוגרפיה
 נושא:  אוטיזם 
 הוצאה
 תאריך הוצאה:  2009
 מספר עמודים:  315
 הוצאה בעברית
 הוצאה:  הוצאת מודן
 תאריך:  2009
 תרגום:  אינגה מיכאלי
 קישורים חיצוניים
 הספרייה הלאומית:  002759882
 
ילד הסוסים (אנגלית: The Horse Boy) הוא ספר אוטוביוגרפי משנת 2009 מאת רופרט אייזקסון. הספר מספר את סיפורם של רופרט ואשתו כריסטין המחפשים אחר ריפוי עבור בנם האוטיסט, רואן.
בתחילה חיפשו ההורים דרכים שונות לעזור לבנם באמצעות בעלי מקצוע שונים, אך ראו כי אין בכך תקווה. באחד הימים לקח רופרט את בנו רואן לרכב על סוסה ושמה בטסי. החיבור שנוצר בין רואן לסוסה היה מיוחד והיא החלה לחולל אצלו שינוי. במטרה להמשיך את הריפוי באמצעות סוסים, טסו רואן והוריו למסע בערבות מונגוליה. הם החלו את מסעם ברכב מקרטע שקנו והמשיכו אותו על גב סוסים בחיפוש אחר שבטי שמאניזם מונגוליים העוסקים בריפוי באמצעות טקסים. המסע תועד והפך לסרט שיצא לאקרנים בשנת 2009.
המהפך של הלן

| --- | --- |
כרזת הסרט
כרזת הסרט
 בימוי:  גארי מרשל
 הופק בידי:  אשוק אמניטל, דייוויד הוברמן
 תסריט:  ג'ק אמיאל, מייקל בגלר
 עריכה:  פיטר קולסון
 שחקנים ראשיים:  קייט הדסון ג'ון קורבט 
 מוזיקה:  ג'ון דנבי
 צילום:  צ'ארלס מינסקי
 מדינה:  בריטניה בריטניה
 חברת הפקה:  Beacon Pictures, Hyde Park Entertainment, סרטי טאצ'סטון, בפסקה זו רשומה אחת נוספת שטרם תורגמה 
 חברה מפיצה:  בואנה ויסטה
 שיטת הפצה:  וידאו על פי דרישה 
 הקרנת בכורה:  28 במאי 2004
 משך הקרנה:  120 דקות
 שפת הסרט:  אנגלית
 סוגה:  קומדיה רומנטית, סרט דרמה 
 מקום התרחשות:  ניו יורק 
 תקציב:  50מיליון דולר
 הכנסות:  49.7 מילון דולר
 הכנסות באתר מוג'ו:   raisinghelen
 דף הסרט ב־IMDb
 
המהפך של הלן (באנגלית: Raising Helen) הוא סרט קולנוע אמריקאי מסוגת דרמה קומית משנת 2004 בבימויו של גארי מרשל, עם קייט הדסון וג'ון קורבט בתפקידים הראשיים.
קיית הדסון הייתה מועמדת כשחקנית הטובה ביותר בפרסי בחירת הנוער 2004.
תקציר העלילה

הלן (קייט הדסון), ג'ני (ג'ואן קיוזאק) ולינדזי (פליסיטי האפמן) הן שלוש אחיות שגרות בניו יורק. ג'ני ולינדזי הן נשואות עם ילדים ועסוקות בטיפול במשפחתם ואילו הלן היא רווקה, מבלה במועדונים עם חברים ועובדת כמנהלת בכירה בחברת דוגמנות גדולה של דומיניק (הלן מירן).
לינדזי ובעלה פול (שון אובראיין) נהרגים בתאונת דרכים. הם הורים לאודרי בת 15 (היידן פנטייר), הנרי בן 10 (ספנסר ברסלין) ושרה בת 5 (אביגייל ברסלין).
לינדזי משאירה מכתב כי היא רוצה במקרה שתמות, שהלן תגדל את ילדיה, זאת למרות שהיא רווקה ואין לה כל ניסיון בגידול וחינוך ילדים.
כעת הלן עסוקה עם הילדים. היא שוכרת דירה בקווינס ומצליחה לרשום אותם לבית ספר לותרני שם היא נפגשת במנהל בית הספר הכומר הלותרני הצעיר והיפה דן פרקר (ג'ון קורבט), שמחזר אחריה ועוזר לה עם הילדים.
ההתעסקות עם הילדים פוגעת בעבודתה של הלן. היא נעדרת מהעבודה פעמים רבות עד שדומיניק מחליטה לפטר אותה. כעת היא מובטלת שמתקשה למצוא עבודה עד שהיא מתקבלת כפקידה בעסק למכירת מכוניות של מיקי מייסי (הקטור אליזונדו).
הלן מתקשה בעיקר עם המתבגרת אודרי. בנשף הפרום מסתבר שהיא נעלמה עם אחד מהנערים. בעזרת דן ואחותה היא מאתרת אותם במוטל לפני שהם מקיימים יחסים. הלן נשברת ומוסרת את הילדים לאחותה ג'ני.
היא נשארת לבד, מתקדמת בעבודה במכוניות, מרוויחה יפה ודומיניק מסכימה לקבל אותה שוב לעבודה בתפקיד בכיר בחברת הדוגמנות שלה.
הלן כעת מסודרת אך מרגישה בודדה ומתגעגעת לילדים. היא עברה מהפך בחייה. אחותה מעבירה את הילדים אליה וכעת הם מסתדרים יפה ומבלים ביחד עם דן פרקר, העתיד נראה מבטיח.
צוות השחקנים

| שם השחקן/ית | שם הדמות | הערות |
| --- | --- | --- |
| קייט הדסון | הלן האריס |  |
| ג'ון קורבט | דן פרקר |  |
| ג'ואן קיוזאק | ג'ני פורטמן |  |
| הלן מירן | דומיניק |  |
| היידן פנטייר | אודרי דייוויס |  |
| פליסיטי האפמן | לינדזי דייוויס |  |
| שון אובראיין | פול דייוויס |  |
| הקטור אליזונדו | מיקי מייסי |  |
| אביגיל ברסלין | שרה דייוויס |  |
| ספנסר ברסלין | הנרי דייוויס |  |
מכבי חיפה (כדורסל)

הסמל הקודם של המועדון
מכבי חיפה כרמל היא קבוצת כדורסל ישראלית השייכת לאגודת מכבי חיפה, המתמודדת בליגה הארצית בכדורסל. הקבוצה נמנית עם שמונה מייסדות ליגת המבחן הראשונה בשנת 1954. הקבוצה הגיעה ארבע פעמים לגמר הפיינל פור, בעונות 2008/09, 2013/14 ו-2016/17 הוכתרה כסגנית האלופה ובשנת 2012/13 זכתה באליפות ראשונה והיסטורית.
היסטוריה

מועדון הכדורסל של מכבי חיפה נוסד בחיפה ב-1954 והקבוצה היא אחת מוותיקות קבוצות הכדורסל בארץ והיא נמנית עם שמונה מייסדות ליגת המבחן הראשונה בשנת 1954. בעונות 1970/1971 ו-1984/1985 העפילה הקבוצה לגמר גביע המדינה והפסידה למכבי תל אביב. בשנות השמונים הייתה הקבוצה חברה של קבע בצמרת הכדורסל בישראל כשבשורותיה מככבים עדי גורדון, דורון שפע, ארי רוזנברג, קורן אמישה, אסף ברנע, ואחרי כן הקבוצה ירדה ליגה מספר פעמים, האחרונה בשנת 2021.
היסטוריה > האיחוד

לאחר שנים רבות שונה שם המועדון למ.כ. חיפה בשנת 1999, במסגרת ניסיון איחוד של שתי הקבוצות העירוניות, מכבי והפועל. האיחוד נכשל - מכבי הפכה ל-מ.כ (מועדון כדורסל) חיפה ואילו הפועל, שסירבה לאיחוד, עברה לשחק בנשר תחת השם הפועל חיפה/נשר.
הדירוג הגבוה ביותר שאליו הגיעה הקבוצה בתקופה זו בליגת העל הוא המקום הרביעי, והקבוצה העפילה פעמיים לחצי גמר הפלייאוף של ליגת העל. בשתי הפעמים היא הפסידה למכבי תל אביב בשלושה משחקים, כאשר יו"ר הקבוצה היה יוחנן וולך ומאמן הקבוצה היה אפי בירנבוים. בשנים אלו כיכבו בה הרכז קורי גיינס, מרקו בוליץ', יריב יצקן, איוון קארסיץ', אמיר מוכתרי, ריאן לקסר וסטנלי ברנדי.
בשנת 2003, בעקבות קשיים כלכלים וסכסוכים עם עיריית חיפה, עברה גם מ.כ. חיפה לנשר, והפכה למ.כ. חיפה/נשר.
בסוף עונת 2004/2005 פורקה מ.כ. חיפה/נשר עקב קשיים כלכליים.
היסטוריה > הקמה מחדש

בתגובה לפירוק החליטה אגודת מכבי חיפה לשנות את שם הקבוצה השנייה שתחת חזקתה, "מכבי בת גלים", ל"מכבי חיפה". הקבוצה עלתה לאחר עונה לליגה הארצית, מחוז צפון, ובשנת 2007 עלתה לליגה הלאומית בראשותו של המאמן טובי סלילת. לאחר העלייה מונה אבי אשכנזי, שכבר אימן את הקבוצה בשנת 1995, למאמן הקבוצה.
לקראת עונת 2007/2008 הצטרף למועדון משקיע מארצות הברית, ג'ף רוזן, והכניס סכומי כסף גדולים שהפכו את מכבי חיפה לקבוצה המתמודדת על עלייה לליגת העל והתבססות בה. לקבוצה אף הובא דיון תומאס, שחקן מכבי תל אביב בעבר, מהלך שהוכיח את רצינותו של הבעלים להשקיע במועדון. כמו כן, שם הקבוצה שונה, והיא נקראה "מכבי חיפה היט", עקב חיבתו של רוזן לקבוצת ה-NBA, מיאמי היט.
את עונת 2007/2008 סיימה הקבוצה במקום הרביעי בליגה הלאומית, והעפילה לליגת העל, לאחר שניצחה 1–3 את ברק נתניה שסיימה את העונה הסדירה במקום הראשון, בסדרה של הטוב מ-5 משחקים.
את העונה הסדירה של עונת 2008/2009 סיימה במקום השלישי, וברבע גמר הפלייאוף היא הדיחה את בני השרון, ובחצי הגמר ניצחה את הפועל ירושלים. בכך עלתה לגמר הפיינל פור הישראלי לראשונה בתולדותיה. בגמר הפיינל פור על תואר האליפות, הפסידה מכבי חיפה למכבי תל אביב. בעונה זו העפילה הקבוצה גם לגמר גביע המדינה בכדורסל, אולם הפסידה במשחק להפועל חולון.
לאחר עונה זו החליט רוזן להחזיר את שם הקבוצה ל"מכבי חיפה" באופן רשמי.
את עונת 2009/10 סיימה הקבוצה במקום הרביעי אולם כשלה להגיע למשחקי הפיינל פור כשהפסידה 3:1 לברק נתניה בפלייאוף.
את עונת 10/11 בליגה הישראלית סיימה הקבוצה במקום התשיעי ונשארה בליגה לאחר שגברה על אליצור אשקלון 3:1 בסדרת ההישרדות של הפלייאוף. החל מעונת 09/10 ולמשך שתי עונות החזיקה הקבוצה את קבוצת הכדורסל של "מרנין" טבעון כקבוצת בת שמומנה אף היא על ידי ג'ף רוזן.
ב-13 ביוני 2013 זכתה הקבוצה לראשונה בתולדותיה באליפות המדינה עם המאמן בראד גרינברג לאחר שגברה על מכבי תל אביב בגמר הפלייאוף בתוצאה 79:86. בעונה זו שיחקו בקבוצה פול סטול, אנטון שוטבין, דונטה סמית', אלכס צ'וברביץ', גל מקל, ליאור שגב, פט קלאת'ס, עידו קוז'יקרו, ג'יימס תומאס וקורי קאר. בעונה זו העפילה הקבוצה גם לגמר גביע המדינה אך הפסידה וסיימה כסגנית. הזכייה באליפות הקנתה לה את הזכות להשתתף במפעל היורוליג, אבל לאחר שלא נרשמה החליטה להשתתף במפעל השני בחשיבותו – היורוקאפ, שם העפילה לשלב 32 האחרונות. באותה עונה, לאחר שסיימה במקום השני, העפילה הקבוצה לגמר שהתפרס על שני משחקים נגד מכבי תל אביב. במשחק הראשון הפסידה 77–81 באולמה הביתי ברוממה, והניצחון 82–84 בגומלין בהיכל יד אליהו לא הספיק.
בעונת 2014/2015 סיימה במקום החמישי והודחה על ידי הפועל אילת ברבע גמר הפלייאוף, בעונה שלאחר מכן לאחר שסיימה שלישית הודחה גם כן ברבע הגמר על ידי מכבי ראשון לציון.
בעונת 2016/17 מכבי חיפה העפילה לפלייאוף במקום השמיני, ועשתה היסטוריה כאשר הדיחה לראשונה בתולדות ליגת העל את הקבוצה שדורגה במקום הראשון בעונה הסדירה – הפועל חולון, ואף הגיעה לגמר הפיינל פור לאחר ניצחון מול מכבי תל אביב בחצי הגמר, אך בגמר היא הפסידה בהתמודדות עם הפועל ירושלים וסיימה את העונה כסגנית האלופה.
ב-17 במאי 2018 ירדה מכבי חיפה ללאומית אחרי 10 שנים בליגה הראשונה. בתום עונת 2018/19 עלתה חזרה לליגת העל, לאחר ניצחון 1–3 בסדרת הגמר מול הפועל גליל עליון-קריית שמונה, וזאת אף על פי שסיימה את הליגה הסדירה במקום הרביעי בלבד. שחקנה קרון דשילדס הוכרז MVP של סדרת הגמר.
במהלך עונת 2020/21 פוטר מאמן הקבוצה דניאל סאואנה. ובמקומו מונה עמית בן דוד. בסיום העונה נשרה הקבוצה לליגה הלאומית לאחר שתי עונות בליגה הבכירה.
היסטוריה > חזרה לידי האגודה

בתאריך ה-21 ביוני 2021 הודיע ג'ף רוזן כי לאחר 14 עונות החליט לעזוב את הקבוצה. והקבוצה נשרה ללאומית, לאחר שישה ימים, בתאריך ה-27 ביוני נודע כי הקבוצה חוזרת אל עמותת מכבי חיפה כרמל בראשות אילן בק. מנכ"ל הקבוצה הראשון היה רועי שווץ שהוא מנכ"ל אגודת מכבי חיפה ולאחר שנה כשהודיע על עזיבתו החליף אותו בתפקידו רון ברקוביץ.
לאחר שתקופת ניהולו של ג'ף רוזן את הקבוצה הסתיימה, ובעקבות מחאות האוהדים, ירדה כמות הקהל לכמעט אפסית במשחקי הבית של הקבוצה.
החל מעונת 2021/22 המאמצת הראשית היא חברת נקסט אורבן כוזהינוף העוסקת בנדל"ן, שאחד מבעליה הוא יעקב כוזהינוף, שבנו דנאל שיחק כרכז בקבוצה. כוזהינוף נחשב כמעורב מאוד בקבוצה וכמשמש בפועל כמנהלה המקצועי, דבר שהוביל לקרע בין הקבוצה לאוהדיה וזאת על רקע דקות המשחק שמקבל בנו. בנוסף לחברת הניהול, הוקמה באותה השנה עמותת האוהדים "הירוקה מהכרמל" אשר עוזרת בתקצובה של הקבוצה. גם במקרה הזה ישנה טענה של האוהדים כי כספים שנכנסו לקבוצת הכדורסל לא הושבו להם כפי שהובטח על ידי יו"ר הקבוצה, אילן בק.
בסיום עונת 2023/24 סיימה הקבוצה במקום האחרון וירדה לליגה הארצית לראשונה לאחר 17 עונות בליגות המקצועניות. בסיום העונה העביר את זכויות הקבוצה לעמותת מכבי חיפה כרמל באופן בלעדי. לקראת עונה המשחקים 2024/25, מונה קפטן הקבוצה בעבר עידו קוז'יקרו למנהלה המקצועי של הקבוצה. כצעד ראשון הוחלט להשיב את משחקי הקבוצה לאולם הביתי בהיכל הספורט רוממה .
אולם ביתי

בשנים 2010–2012, שיחקה הקבוצה באופן זמני בהיכל הספורט העירוני נשר בעיר נשר, מאחר שהיכל הספורט רוממה, משכנה הקבוע של הקבוצה, עבר שיפוץ שבמסגרתו גדלה תכולתו ל-5,000 מקומות ישיבה. החל מעונה 2012–2013, לאחר ששיפוץ ההיכל הסתיים, חזרה מכבי חיפה למשכנה הקבוע (ובאותה עונה גם זכתה באליפות).
לקראת עונת 2023/2024 הודיעה הקבוצה כי תעבור לשחק באולם ביכורים בעיר, בו משחקת קבוצת הנשים של המועדון וכן קבוצת הנוער, .
בסיום העונה הוחלט לשוב לאולם הביתי בהיכל הספורט רוממה.
במסגרת אירופאית > העפלה ראשונה

בעונת 1971/1972 השתתפה הקבוצה לראשונה במסגרת אירופאית כשהעפילה לגביע המחזיקות עקב העפלתה לגמר גביע המדינה, הקבוצה הודחה לאחר שלב המוקדמות הראשון בו פגשה את קבוצת דנה-וולטייר מצרפת והפסידה בתוצאה 158–200 בסיכום שני המשחקים (הפסד 82–109 בבית והפסד 76–91 בחוץ).
| סיבוב | קבוצה | משחק ראשון | משחק גומלין | סה"כ |
| --- | --- | --- | --- | --- |
| שלב ראשון | צרפת דנה-וולטייר (אנ') | 109-82 (בית) | 91-76 (חוץ) | 158–200 |
במסגרת אירופאית > שנות השמונים

בעונת 1985/1986 השתתפה הקבוצה בגביע קוראץ' לאחר שבסיבוב הראשון הביסה את קבוצת אכילאס קאימקלי 90–217 בסיכום שני המשחקים (ניצחון 49–96 בחוץ וניצחון 41–121 בבית). בשלב השני הודחה מכבי חיפה על ידי הקבוצה אסוול ליון-וילרבאן בתוצאה 178–182 בסיכום שני המשחקים, הקבוצה ניצחה 89–103 במשחק הראשון ברוממה אבל במשחק השני הפסידה 75–93 והודחה מהמפעל.
| סיבוב | קבוצה | משחק ראשון | משחק גומלין | סה"כ |
| --- | --- | --- | --- | --- |
| סיבוב ראשון | קפריסין אכילאס קאימקלי | 49-96 (חוץ) | 41-121 (בית) | 90-217 |
| סיבוב שני | צרפת אסוול ליון-וילרבאן | 89-103 (בית) | 93-75 (חוץ) | 182-178 |

בעונת 1987/88 השתתפה הקבוצה פעם נוספת בגביע המחזיקות, הקבוצה צלחה את השלב הראשון בו ניצחה את קבוצת אינא"ד דומטיאו 113–219 בסיכום שני המשחקים (ניצחון 58–125 בחוץ וניצחון 55–94 בבית). בשלב השני הפסידה לקבוצת יוגופלסטיקה ספליט 164–201 בסיכום שני המשחקים (הפסד 78–114 בחוץ והפסד 55–94 בבית).
| סיבוב | קבוצה | משחק ראשון | משחק גומלין | סה"כ |
| --- | --- | --- | --- | --- |
| שלב ראשון | קפריסין אינא"ד דומטיאו (אנ') | 58-125 (חוץ) | 55-94 (בית) | 113-219 |
| שלב שני | יוגוסלביה יוגופלסטיקה ספליט | 114-78 (חוץ) | 94-55 (בית) | 201-164 |
במסגרת אירופאית > שנות התשעים

בעונת 1992/1993 השתתפה הקבוצה פעם נוספת בגביע קוראץ' והעפילה ישירות לשלב השני והודחה על ידי קבוצת גראבלין דנקירק בתוצאה 146–171 בסיכום שני המפגשים (הפסד 86–90 בבית והפסד 60–81 בחוץ).
| סיבוב | קבוצה | משחק ראשון | משחק גומלין | סה"כ |
| --- | --- | --- | --- | --- |
| סיבוב שני | צרפת גראבלין דנקירק | 90-86 (בית) | 81-60 (חוץ) | 146-171 |
במסגרת אירופאית > עונת 1999/2000

בעונת 1999/2000, העפילה הקבוצה לראשונה לשלב הבתים של טורניר אירופאי לאחר שניצחה בשלב המוקדמות קראבנוס הקפריסאית (שוויון 67-67 במשחק הראשון בחוץ וניצחון 57–66 בחוץ).הקבוצה הוגרלה לבית מספר 3 עם הקבוצות גוסטיבר ניקול פרט המקדונית ועם פלקנסטרו רג'אנה (הקבוצה הנוספת בבית באופטרול בלגרד, פרשה מהתחרות). הקבוצה סיימה במקום הראשון עם שלושה ניצחונות מול הפסד אחד והעפילה לשלב שמינית הגמר בו הפסידה לפפסי רימיני האיטלקית 127–139 בסיכום שני המשחקים (הפסד 61–81 בחוץ וניצחון 58–66 בבית).
| סיבוב | קבוצה | משחק ראשון | משחק גומלין | סה"כ |
| --- | --- | --- | --- | --- |
| סיבוב ראשון | קפריסין קראבנוס | 67-67 (חוץ) | 57-66 (בית) | 124-133 |
| שלב הבתים | מקדוניה גוסטיבר ניקול פרט | 45-72 (בית) | 86-92 (חוץ) |  |
| שלב הבתים | איטליה פלקנסטרו רג'אנה | 65-80 (בית) | 70-69 (חוץ) |  |
| שמינית הגמר | איטליה פפסי רימיני | 81-61 (חוץ) | 58-66 (בית) | 139-127 |

העונה הסדירה
בית 3
|  | קבוצה | משחקים | ניצחונות | הפסדים | זכות | חובה | נקודות |
| --- | --- | --- | --- | --- | --- | --- | --- |
| 1 | ישראל מכבי חיפה | 4 | 3 | 1 | 318 | 261 | 7 |
| 2 | איטליה פלקנסטרו רג'אנה | 4 | 2 | 2 | 297 | 300 | 6 |
| 3 | מקדוניה גוסטיבר ניקול פרט | 4 | 1 | 2 | 277 | 331 | 5 |
| 4 | יוגוסלביה באופטרול בלגרד | - | - | - | - | - | 0 |
במסגרת אירופאית > יורוצ'לנג' 2010/2011

בעונת 2010/2011 השתתפה הקבוצה בגביע היורוצ'לנג' (שהיה הגביע השלישי בחשיבותו בכדורסל האירופאי (אחרי היורוליג והיורוקאפ). בשלב המוקדמות גברה הקבוצה על קבוצת פריז לבלואה בתוצאה 141–152 בסיכום שני המשחקים במשחק הראשון בצרפת הפסידה 63–75 אבל במשחק הגומלין בחיפה ניצחה 66–89 והעפילה לשלב הבתים הקבוצה הוגרלה לבית 2 ביחד עם סקיליינרס פרנקפורט בגרמנית, חימיק יוז'ני האוקראינית ו-ונטספילס מלטביה. הקבוצה סיימה במקום השני במאזן של שלושה ניצחונות מול שלושה הפסדים והעפילה שמינית הגמר, שם הוגרלה מול ברק נתניה הקבוצות הנוספות היו אקדמיק סופיה מבולגריה, ספרטק סנקט פטרבורג מרוסיה, הקבוצה סיימה במקום השלישי במאזן של שני ניצחונות וארבעה הפסדים והודחה מהמשך המשחקים.
| סיבוב | קבוצה | משחק ראשון | משחק גומלין | סה"כ |
| --- | --- | --- | --- | --- |
| שלב המוקדמות | צרפת פריז לבלואה | 75-63 (חוץ) | 66-89 (בית) | 141-152 |
| שלב הבתים | גרמניה סקיליינרס פרנקפורט | 78-83 (חוץ) | 53-54 (בית) |  |
| שלב הבתים | לטביה ונטספילס | 86-80 (בית) | 99-62 (חוץ) |  |
| שלב הבתים | אוקראינה חימיק יוז'ני | 77-81 (חוץ) | 82-75 (בית) |  |
| שמינית הגמר | בולגריה אקדמיק סופיה | 95-78 (בית) | 87-69 (חוץ) |  |
| שמינית הגמר | ישראל ברק נתניה | 73-80 (חוץ) | 77-74 (בית) |  |
| שמינית הגמר | רוסיה ספרטק סנקט פטרבורג | 101-60 (חוץ) | 86-92 (בית) |  |
העונה הסדירה
בית 3
|  | קבוצה | משחקים | ניצחונות | הפסדים | זכות | חובה | נקודות |
| --- | --- | --- | --- | --- | --- | --- | --- |
| 1 | לטביה ונטספילס | 6 | 4 | 2 | 479 | 419 | 10 |
| 2. | ישראל מכבי חיפה | 6 | 3 | 3 | 435 | 475 | 9 |
| 3. | גרמניה סקיליינרס פרנקפורט | 6 | 3 | 3 | 399 | 391 | 9 |
| 4. | אוקראינה חימיק יוז'ני | 6 | 2 | 4 | 421 | 449 | 8 |
שמינית הגמר
בית 11
|  | קבוצה | משחקים | ניצחונות | הפסדים | זכות | חובה | נקודות |
| --- | --- | --- | --- | --- | --- | --- | --- |
| 1. | רוסיה ספרטק סנקט פטרבורג | 6 | 5 | 1 | 497 | 435 | 11 |
| 2. | בולגריה אקדמיק סופיה | 6 | 4 | 2 | 486 | 447 | 10 |
| 3. | ישראל מכבי חיפה | 6 | 2 | 4 | 453 | 519 | 8 |
| 4. | ישראל ברק נתניה | 6 | 1 | 5 | 433 | 468 | 7 |
במסגרת אירופאית > יורוקאפ 2013/2014

בעונת 2013/2014 השתתפה הקבוצה בגביע היורוקאפ לאחר שעונה קודם זכתה באליפות היסטורית ובחרה שלא להשתתף במוקדמות היורוליג, הקבוצה הוגרלה לבית מספר 7 ביחד עם אוניקס קאזאן, באנוויט בנדרימה, VEF ריגה, קאלב/קרמו מאסטוניה ומ.ז.ט. סקופיה, אותו סיימב במאזן של שישה ניצחונות מול ארבעה הפסדים והיא העפילה לשלב שמינית הגמר המקום השני שם הוגרלה לבית מספר 11 עם חימקי מוסקבה, נימברוק ומונטפסקי סיינה הקבוצה סיימה אחרונה במאזן של שני ניצחונות וארבעה הפסדים והודחה.
| סיבוב | קבוצה | משחק ראשון | משחק גומלין |
| --- | --- | --- | --- |
| שלב הבתים | רוסיה אוניקס קאזאן | 75-67 (בית) | 79-58 (חוץ) |
| שלב הבתים | מקדוניה מזט סקופיה | 83-86 (חוץ) | 60-79 (בית) |
| שלב הבתים | לטביה ואף ריגה | 73-94 (חוץ) | 72-74 (בית) |
| שלב הבתים | טורקיה באנוויט | 69-72 (בית) | 95-76 (חוץ) |
| שלב הבתים | אסטוניה קאלב/קרמו | 64-68 (חוץ) | 75-70 (בית) |
| 32 האחרונות | צ'כיה נימבורק | 75-80 (בית) | 68-53 (חוץ) |
| 32 האחרונות | רוסיה חימקי מוסקבה | 87-48 (חוץ) | 86-66 (בית) |
| 32 האחרונות | איטליה מונטפסקי סיינה | 66-86 (בית) | 92-73 (חוץ) |

העונה הסדירה
בית 7
|  | קבוצה | משחקים | ניצחונות | הפסדים | זכות | חובה | הפרש |
| --- | --- | --- | --- | --- | --- | --- | --- |

| 1. | רוסיה אוניקס קאזאן | 10 | 10 | 0 | 837 | 625 | 212+ |
| 2. | ישראל מכבי חיפה | 10 | 6 | 4 | 744 | 745 | 1- |
| 3. | טורקיה באנוויט בנדירמה | 10 | 5 | 5 | 795 | 718 | 77+ |
| 4. | לטביה ואף ריגה | 10 | 5 | 5 | 721 | 782 | 41- |
| 5. | אסטוניה קאלב/קרמו טאלין | 10 | 3 | 7 | 673 | 764 | 91- |
| 6. | מקדוניה הצפונית מזט סקופיה | 10 | 1 | 9 | 684 | 820 | 136- |
32 האחרונות
בית 11
|  | קבוצה | משחקים | ניצחונות | הפסדים | זכות | חובה | הפרש |
| --- | --- | --- | --- | --- | --- | --- | --- |

| 1. | רוסיה חימקי מוסקבה | 6 | 6 | 0 | 525 | 421 | 104+ |
| 2. | צ'כיה נימבורק | 6 | 2 | 4 | 470 | 486 | 16- |
| 3. | איטליה מונטפסקי סיינה | 6 | 2 | 4 | 461 | 481 | 20- |
| 4. | ישראל מכבי חיפה | 6 | 2 | 4 | 406 | 474 | 68- |
במסגרת אירופאית > הליגה הבלקנית 2020/2021

בעונת 2020/2021 עקב הסגר שהוטל במדינה בגלל מגפת הקורונה בישראל בו לא ניתן לקבוצות שלא משחקות במסגרת אירופאית להישאר בפעילות החליטו ביחד עם עוד 11 קבוצות נוספות מליגת העל בכדורסל להשתתף במשחקי הליגה הבלקנית. הקבוצה הוגרלה לבית ב' ביחד עם הפועל גלבוע גליל ועירוני נהריה.
שלב ראשון
בית 2
|  | קבוצה | משחקים | ניצחונות | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
| 1 | ישראל הפועל גלבוע גליל | 4 | 4 | 0 | 358 | 324 | 34+ | 8 |
| 2. | ישראל עירוני נהריה | 4 | 2 | 2 | 334 | 341 | 7 - | 6 |
| 3. | ישראל מכבי חיפה | 4 | 0 | 4 | 324 | 351 | 27 - | 4 |
במסגרת אירופאית > הליגה הבלקנית 2021/2022

בעונת 2021/2022 נרשמה הקבוצה פעם נוספת למשחקי בליגה הבלקנית ושובצה לבית א' של התחרות במקומה של קייבי פיה הקוסובארית והעפילה לשלב הבתים השני לאחר שסיימה במקום השני, בשלב השני הוגרלה עם עירוני נהריה וטא.אפ.טא סקופיה בנוסף הוגרלה עם בלקן בוטבגרד שהתוצאות מהמשחקים מולה נגררו משלב הבתים הראשון ולכן לא תשחק פעם נוספת מול אותה קבוצה
| סיבוב | קבוצה | משחק ראשון | משחק גומלין |
| --- | --- | --- | --- |
| שלב הבתים | ישראל הפועל גליל עליון | 88-41 (חוץ) | 85-80 (בית) |
| שלב הבתים | בולגריה בלקן בוטבגרד | 88-81 (חוץ) | 78-92 (בית) |
| שלב הבתים | בולגריה לבסקי סופיה | 0-20 (בית) | 60-78 (חוץ) |
| שלב הבתים | מקדוניה אקדמיק נאביקו | 73-95 (בית) | 89-112 (חוץ) |
| שלב שני | ישראל עירוני נהריה | 87-76 (בית) | 105-73 (חוץ) |
| שלב שני | מקדוניה טא.אפ.טא סקופיה | 73-93 (חוץ) | 85-91 (בית) |
| רבע הגמר | בולגריה לבסקי סופיה | 83-91 (בית) | 86-97 (חוץ) |
| חצי הגמר | בולגריה בלקן בוטבגרד | 81-86 | 81-86 |
| גמר | ישראל הפועל גליל עליון | 70-86 | 70-86 |
שלב ראשון
בית א'
|  | קבוצה | משחקים | ניצחונות | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
| 1. | ישראל הפועל גליל עליון | 8 | 7 | 1 | 604 | 461 | 143+ | 15 |
| 2. | ישראל מכבי חיפה | 8 | 5 | 3 | 599 | 561 | 38+ | 13 |
| 3. | בולגריה בלקן בוטבגרד | 8 | 4 | 4 | 591 | 583 | 8+ | 12 |
| 4. | בולגריה לבסקי סופיה | 8 | 2 | 6 | 464 | 513 | 49- | 10 |
| 5. | מקדוניה אקדמיק נאביקו | 8 | 2 | 6 | 615 | 755 | 140- | 10 |
שלב שני
בית ד'
|  | קבוצה | משחקים | ניצחונות | הפסדים | זכות | חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | ישראל עירוני נהריה | 6 | 5 | 1 | 510 | 429 | 81+ | 11 | מעפילה לשלב הפיינל פור |
| 2. | ישראל מכבי חיפה | 6 | 3 | 3 | 506 | 516 | 10- | 9 | מעפילה לשלב רבע הגמר |
| 3. | בולגריה בלקן בוטבגרד | 5 | 3 | 2 | 414 | 404 | 10+ | 8 | מעפילה לשלב רבע הגמר |
| 4. | מקדוניה הצפונית טא.אפ.טא סקופיה | 5 | 0 | 5 | 369 | 450 | 81- | 5 |  |

רבע הגמר
בשלב רבע הגמר הוגרלה נגד קבוצת לבסקי סופיה הבולגרית והשיגה ניצחון כפול (83–91 ו-86–97) והעפילה לשלב הפיינל פור .
פיינל פור
בשלב חצי הגמר התמודדה מול קבוצת בלקן בוטבגרד הבולגרית וניצחה בתוצאה 81-86 והעפילה למשחק הגמר שם נכנעה לקבוצת הפועל גליל עליון מליגת העל בתוצאה 70-86 .